
Ο Πολιτιστικός Σύλλογος Ισώματος ‘’Καπετάν Ράμναλης’’  τίμησε 
τον Δήμαρχο Κιλκίς 
Με ένα μεγάλο παραδοσιακό γλέντι γιόρτασε τα τριάντα χρόνια αδιάλειπτης παρουσίας του στην πολιτιστική ζωή του τόπου ο Πολιτιστικός Μορφωτικός Σύλλογος Ισώματος ‘’Καπετάν Ράμναλης’’.
Στον επετειακό χορό το Διοικητικό Συμβούλιο του ‘’Καπετάν Ράμναλη’’ τίμησε τον Δήμαρχο Κιλκίς Δημήτρη Κυριακίδη για την πολύτιμη προσφορά του στον Σύλλογο και στην ανάδειξη της πολιτιστικής μας κληρονομιάς.
Στην εκδήλωση βρέθηκαν και οι Αντιδήμαρχοι Αλέξανδρος Σημαιοφορίδης, Θεμιστοκλής Κοσμίδης, οι δημοτικοί σύμβουλοι Φώτης Γεωργιάδης, Χρήστος Κωστελίδης και οι Πρόεδροι των Δημοτικών Κοινοτήτων Ισώματος Απόστολος Μπαλτατζής, Επταλόφου Παναγιώτης Αμοιρίδης και Θεοδοσίων Λάζαρος Τσαχουρίδης.   
